عند التحدث بالهاتف
1. قبل الزواج
هي : مرحبا حبيبي
هو : مرحبا حياتي
هي : مشتاقتلك كثيييغ
هو : انا اكثغ
هي : غاح اموت اذا ما اغشعك ، الله يخليك ولو دقيقة بس نقعد سوا .
هو : والله لو اعغف اعوف الدني كلا الا اجيكي اليوم
هي : ما يهللي اسد التلفون ، بس اش اعمل ، باي حياتي .
هو : مع السلامة حبيبيتي .
2. بعد الزواج
هي : مرحبااا
هو : هلا
هي : اغشع الى هسه ماجيت ، ويصبك
هو : بالشغل ويصبني يعني ، خوما عدتونس
هي : اي هاي هيا ، اذا تغيد ظل بالشغل ولا ترجع فغد مرة .
هو : لو بيدي هم هاكذ ، فضيني اش تغيدين دغوح عندي شغل
هي : صوجي انا طبختولك بامية مثل ما تغيد ، تعالي بقى تزقنبيها ابحدكي
هو : محد قللكي تطبخين بامية ما تعفين عندي شغل
ويغلق التلفون بدون حتى مع السلامة
عند الذهاب الى السوق
1. قبل الزواج
هو : حبيبيتي امانة الله اذا تغشعين شي يعجبكي وما تقلليلي دشتغيلكي هوا
هي : حبيبي انت تكفيني كلشي ما محتاجي المهم انت معايي
هو : دحقي هاي القليدي اشقد حلوي لو تلبسيها تطلع احلى
هي : اشكرك حبيبي ، وفر فلوسك حتى نتزوج باسرع وقت
هو : ما يغلى عليكي شي والله لو ماي عيوني تطلبين
هي : حبيبي انا اصلا عندي اغراض دبيعا واساعدك بنفقات الزواج
هو : تسلمين حياتي
هي : انت السالم عمري وقلبي
2. بعد الزواج
هو : عالسريع كوي اذا دتشتغين شي لا تفرينا ساعات وراحات
هي : غيغ دغشع الشي اليعجبني ، الا انت امبور لا اشتغي خيف على فلوسك
هو : ديري بالكي كوي اكثغ من عشرة الاف ما شيل لا توغطينا بشي غالي ، ما يشكللكي
هي : ليش يابا ما يشكللي ؟ يبقى انت اشقد يشكللك ، من غشعتوك مبهدل ، اش نعمل كلشي قسمة
هو : قربان اناقتكي ، يبقى انتي اجعليكي مارلين مونرو ، اذا تشتغين اشتغي على حسابكي انا ما عندي فلوس زيدي دزتها عليكي
هي : والله واجبك هذا عليش لكن انت الغجال ؟ ، غجيل آخر زمن ، آآخ لوما الزمن وغطني بيك كان اخذتولي احسن غجال
هو: ههههههههه ليش هو منو انعمى ودحق عليكي غيغي ، بس انا اقللكي كان هذا جاركم الزبال الاعوغ يحبكي لو كن اخذكي كان خللصني
هي : لا بالله والله خمسين استاذ جامعة وطبيب اتقدمولي ، معغف عليش عفتوهم واخذتولي ويحد بخيل مثلك ، امشي دنرجع شراي ما اشتغي
هو : والله تعملين فضل ، تااااااااااكسـي